تناكَر راجل مصري ومراتو على الحوايج اللي مامصبنينش وتحول النقاش لجريمة. الراجل قال في تصريح لـ”سكاي نيوز” أنه مزوج مع مراتو هادي 9 سنين ومن نهار كتب ليها الدار في سميتها وهي مبدلة عليه، حسب تعبيرو. هاد السيمانة ملي فاق لقا حوايجو كاملين مرقدين في الصابون وماعندو مايلبس باش يمشي الخدمة، على أساس زعما أن المرا غير خدامة ومفروض عليها غير الصابون و الشقا وغيرو من الأعمال المنزلية، وملي عيق عليها بالنكَير والتهديدات مشات جبدات موس من الكوزينة وضرباتو بيه. الراجل حالتو خايبة ودابا في الصبيطار كيتبع العلاج. 
مرا ضربات راجلها بجنوية بعدما تناكَر معاها على الحوايج اللي مامصبنينش